Likatsin 64 (Art. 64). Xtlawananín chu xtatlawananín tapakgsit akxni ninata'an makgtum nak ixtaskujutkan chu ninatamatlani túku xlakata nitaliálh usu akxni nikamaxkinit talakaskin ixputamakxtumitkan, ninakgalhi talakgchan namatajinan akxni niskujnit.Likatsin 65 (Art. 65). Tamakxtumit xtlawananín tapakgsit natatamakgstokga kata kata xlawan xchichini' septiembre, natatlawa xlawán xputamakgstokgkan lata nemá tixtum wi chu lata xlawan xchichini' febrero kata kata natlawakan xlimakgtuy tamakgstokgot lata tixtum wi.
Ja'é nak makgtuy tamakgstokgot natalichiwinan, natalakpulhka chu natalhkawalí tapakgsit nemá namakilhtsukiyacha' nak xapuxku makgantaxtunina' chu nak ixputamakxtumit makgantaxtuninanín, chu natalakkaxtlawa nemá kamaktiní la wan ja'é limapakgsin.|Lata makgatunu tamakgstokgot nak xputamakxtumitkan xtlawananín tapakgsit natatlawa tu wan limapakgsit.